BJC กำไรปี 58 ทะลัก! โต 66% จากปีก่อน ใจดีแจกปันผล 0.49 บ./หุ้น
BJC กำไรปี 58 ทะลัก! โดยมีกำไร 2.79 พันลบ. โต 66% จากปีก่อน 1.68 พันลบ. หลังมีกำไรพิเศษ-ยอดขายเพิ่มขึ้น ใจดีแจกปันผล 0.49 บ./หุ้น XD 3 พ.ค.59 กำหนดจ่ายปันผล 25 พ.ค.นี้
23 ก.พ. 2559

บริษัท เบอร์ลี่ ยุคเกอร์ จำกัด (มหาชน) หรือ BJC รายงานผลการดำเนินงานประจำปี 58 สิ้นสุดวันที่ 31 ธ.ค.58 (รวมบริษัทย่อย) มีกำไรสุทธิ 2.79 พันล้านบาท หรือมีกำไรสุทธิ 1.75 บาทต่อหุ้น เพิ่มขึ้น 66% จากช่วงเดียวกันของปีก่อนที่มีกำไรสุทธิ 1.68 พันล้านบาท หรือมีกำไรสุทธิ 1.06 บาทต่อหุ้น
ทั้งนี้ผลการดำเนินงานในช่วงดังกล่าวที่มีกำไรเพิ่มขึ้นเนื่องจากการเติบโตของกำไรเกิดจากยอดขายที่เพิ่มขึ้น ประกอบกับราคาวัตถุดิบ เช่น เศษแก้ว น้ามันปาล์ม และต้นทุนพลังงานลดลงจากปีก่อน
ขณะที่บริษัทมีกำไรพิเศษจากการต่อรองราคาจากการซื้อหุ้นในบริษัท ไทย แดรี่ จำกัด เป็นจำนวนเงิน 343 ล้านบาท ในไตรมาส 2/58 จากรายได้อื่นจากการลดลงของหนี้สินที่บริษัทย่อยทางอ้อมจะต้องจ่ายชำระให้กับผู้ถือหุ้นใหญ่เดิมภายใต้สัญญาซื้อขายธุรกิจ จำนวนเงิน 344 ล้านบาท ในไตรมาส 3/58 และจากรายการพิเศษในไตรมาส 4/58 จำนวนเงิน 29.7 ล้านบาท 
นอกจากนี้ ได้ประกาศจ่ายปันผลงวดดำเนินงานวันที่ 1 ก.ค. 2558 ถึงวันที่ 31 ธ.ค. 2558 เป็นเงินสดจำนวน 0.49 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 3 พ.ค. 2559และกำหนดจ่ายเงินปันผลในวันที่ 25 พ.ค. 2559